Mitchell ble ansatt av CIA i 2002 for å utarbeide et forhørsprogram rettet mot antatte terrorister. Han hadde aldri gjennomført et forhør, hadde ingen trening i dette, ingen ekspertise eller kjennskap til Al-Qaida, snakket ikke arabisk og hadde ingen spesielle kunnskaper om radikal islam. Likevel lovet han at han kunne utarbeide en forhørsplan rettet mot påståtte Al Qaida-medlemmer. En senere rapport fra CIA slo fast at Mitchells torturprogram ikke var helsemessig forsvarlig og at det ikke fantes vitenskapelig belegg for at det ville føre til pålitelig informasjon.